open-index/open-wikipedia-markdown huggingface dataset:
85-մմ դիվիզիոնային հրանոթ Դ-44

**85-մմ դիվիզիոնային հրանոթ Դ-44**, հրետանային զենք։

Մշակվել է թիվ 9 («Ուրալմաշ») գործարանի ԿԲ-ում՝ գլխավոր կոնստրուկտոր Ֆեոդոր Պետրովի ղեկավարությամբ, 1944 թվականի երկրորդ կեսին մի շարք լրամշակումներից հետո անցել է պետական փորձարկումներ։

Ընդունվել է 1946 թվականին։ 1946 թվականից մինչև 1954 թվականը թիվ 9 գործարանում («Ուրալմաշ») արտադրվել է 10 918 հրանոթ։

## Տակտիկատեխնիկական բնութագրիչներ
* Անփնակազմ՝ 6 (7*) մարդ
* Քաշը մարտական դիրքում՝ 1725 (2250*) կգ
* Թողի երկարությունը՝ 55,1 տմչ
* Երկարությունը երթային դրությունում՝ 8340 (8400*) մմ
* Լայնությունը երթային դրությունում՝ 1680 (1770*) մմ
* Բարձրացման/թեքման անկյուն՝ +35/-7 գրադ
* Հորիզոնական նշանառման անկյուն՝ 54 գրադ
* Բեկորա-ֆուգասային արկի սկզբնական արագություն՝ 793 մ/վ
* Բեկորա-ֆուգասային արկի զանգված՝ 9,54 կգ
* Բեկորա-ֆուգասային արկի կրակելու առավելագույն հեռավորություն՝ 15820 մ
* Արագաձգություն՝ մինչև 15 կրակոց/րոպե

## Շահագործող երկրներ
*  — 100 Д-44, 2017 թվականի դրությամբ
*  — 80 Д-44, 2016 թվականի դրությամբ
*  — 35 Д-44, 2016 թվականի դրությամբ
*  — 150 Д-44 պահեստում, 2016 թվականի դրությամբ
*  — 6 Д-44, 2016 թվականի դրությամբ
*  — 8 Д-44, 2016 թվականի դրությամբ
*  — որոշ քանակության Д-44, 2017 թվականի դրությամբ
*  — 10 Type-56 (Д-44-ի չինական պատճեն), 2016 թվականի դրությամբ
*  — որոշ քանակություն, 2016 թվականի դրությամբ
*  — 12 Type-56 (Д-44-ի չինական պատճեն), 2016 թվականի դրությամբ
*  — որոշ քանակության Д-44 և Д-48, 2016 թվականի դրությամբ
*  — 200 Type-56 (Д-44-ի չինական պատճեն), 2016 թվականի դրությամբ
*  - Ռոսգվարդիայի սպառազինության մեջ, ինչպես նաև պահեստում
*  — որոշ քանակություն, 2016 թվականի դրությամբ
*  — 75 Type-56 (Д-44-ի չինական պատճեն), 2016 թվականի դրությամբ
*  — 2011 թվական, գտնվել են պահեստում, 2015 թվականին նորից սկսել են մատակարարվել զորամասերին
*  — 8 Type-56 (Д-44-ի չինական պատճեն), 2016 թվականի դրությամբ
*  — որոշ քանակություն, 2016 թվականի դրությամբ
*  — որոշ քանակություն, 2016 թվականի դրությամբ
*  — չճանաչված երկիր

## Պատկերասրահ

Image:85 mm divisional gun (D-44) 003.jpg
Image:85 mm divisional gun (D-44) 001.jpg


## Ծանոթագրություններ

## Արտաքին հղումներ
* 
* 

Կատեգորիա:1944 հիմնադրումներ
Կատեգորիա:1944 հիմնադրումներ ԽՍՀՄ-ում
Լը Նեն

**Լը Նեն** (LeNain), ֆրանսիացի գեղանկարիչ եղբայրներ։

* **Անտուան** (մոտ 1588, Լան, Պիկարդիա – 25.5.1648, Փարիզ)
* **Լուի** (մոտ 1593, Լան – 23.5.1648, Փարիզ)
* **Մատիո** (մոտ 1607, Լան – 2.4. 1677, Փարիզ)

1620-ական թթ. վերջերին Փարիզում ունեցել են ընդհանուր արվեստանոց և հաճախ աշխատել միասին։ Անտուան Լը Նենին վերագրվող պղնձե թիթեղի վրա արված խմբադիմանկարները կոմպոզիցիայով և կերպարների բնութագրմամբ միօրինակ են («Ընտանեկան դիմանկար», 1642, Լուվր, Փարիզ)։

Անտուանի աշակերտ Լուի Լը Նեն 1630-ական թթ. կրել է կարավաջիզմի ազդեցությունը։ Հիմնականում նկարել է գեղջկական կյանքի տեսարաններ («Վերադարձ խոտհնձից», 1641, «Դարբնոց», երկուսն էլ Լուվրում, «Կաթնավաճառուհու ընտանիքը», 1640-ական թթ., Էրմիտաժ, Լենինգրադ)։

Մատիո Լը Նեն գեղջկական պատկերների և պալատական կենցաղից վերցրած մոտիվների հեղինակ է («Տրիկ–տրակ խաղացողները», Լուվր)։

Լուի Լը Նենի «Թռչունների բներ քանդողները» աշխատանքը գտնվում է Հայաստանի պետական պատկերասրահում։


File:Antoine Le Nain - Réunion musicale.jpg|Անտուան Լը Նեն *Réunion musicale*
File:Louis Le Nain- Happy Family- 1642- Louvre.jpg|Լուի Լը Նեն  *Երջանիկ ընտանիք*, (Լուվր)
File:Le Nain, Mathieu - Musicians - Google Art Project.jpg|Մատիո Լը Նեն  *Musicians*


## Արտաքին հղումներ

* LE NAIN brothers

Կատեգորիա:Ֆրանսիացի նկարիչներ
Կատեգորիա:17-րդ դարի ֆրանսիացի նկարիչներ
Թեյմուր Մուսաև

**Թեյմուր Յուսիֆ օկլի Մուսաև** (, ), Ադրբեջանի Հանրապետության առողջապահության նախարար։

## Կենսագրություն
Թեյմուր Մուսաևը ծնվել է 1970 թվականի սեպտեմբերի 16-ին Բաքվում։ 1977–1981 թվականներին սովորել է Ալժիրի Ժողովրդական Ժողովրդավարական Հանրապետությունում ԽՍՀՄ գլխավոր հյուպատոսությանը կից գործող թիվ 1 միջնակարգ դպրոցում, ապա 1981–1987 թվականներին՝ Բաքվի թիվ 189 միջնակարգ դպրոցում։ 1987 թվականին ընդունվել է Ադրբեջանի բժշկական ինստիտուտի բուժկանխարգելիչ ֆակուլտետի 1-ին կուրս։ 1993 թվականին գերազանցությամբ ավարտել է նույն ֆակուլտետը։

2000 թվականի դեկտեմբերի 25-ին պաշտպանել է թեկնածուական ատենախոսություն, իսկ 2001 թվականին ստացել «գիտությունների թեկնածու»ի գիտական աստիճան։ 2003-2004 թվականներին եղել է Ֆրանսիայի Ստրասբուրգ 1 համալսարանում դիպլոմային դասընթացի ուսանող՝ լապարոսկոպիկ վիրաբուժության մասնագիտությամբ։ 2013-2015 թվականներին ստացել է կրթությունը "Riga İnternational School of Business and Economics" և "Riga Stadins University" համալսարաններում, իսկ 2015 թվականի մայիսին ստացել է "Master fo Health Management (business executive)" մագիստրոսի կոչում։

## Գործունեություն
1994-1997 թվականներին աշխատել է Բաքվի թիվ 16 պոլիկլինիկայում որպես ուրոլոգ։ 1997-2001 թվականներին եղել է *H.T.P.-hi tec Pharm Israel Clinic*ի Բաքվի մասնաճյուղի բժշկական տնօրենը և աշխատել որպես ուրոլոգ։ 2001-2003 թվականներին աշխատել է «ԱՀ առաջին վերարտադրողական առողջություն» ծրագրի փոխտնօրեն։ 2003-2006 թվականներին աշխատել է Baku City hospital մասնավոր բժշկական կենտրոնում որպես ուրոլոգ։ 2006-2015 թվականներին աշխատել է Ն.Տուսիի անվան կլինիկայում որպես ուրոլոգ, բաժանմունքի վարիչ, գլխավոր բժշկի բժշկական գծով տեղակալ, գլխավոր բժիշկ, բժշկական տնօրեն։ 2015-2016 թվականներին եղել է Baku Dobromed Hospital մասնավոր բժշկական կենտրոնի բժշկական տնօրեն։ 2016-2019 թվականներին աշխատել է "Chenot Palace Gabala" հանգստավայրի բժշկական տնօրեն։ 2019-2020 թվականներին աշխատել է «Spero Hospital» մասնավոր բժշկական կենտրոնում որպես ուրոլոգ։

2020 թվականի ապրիլից աշխատել է Առողջապահության նախարարությունում՝ որպես բաժնի վարիչ։ 2021 թվականի ապրիլի 23-ին նախագահ Իլհամ Ալիևի հրամանով նշանակվել է Ադրբեջանի Հանրապետուտյան առողջապահության նախարարի առաջին տեղակալ։ 2022 թվականի հունվարի 19-ին ԱՀ նախագահի հրամանով նշանակվել է Ադրբեջանի Հանրապետուտյան առողջապահության նախարար։

## Ծանոթագրություններ
Միազմ

thumb|Cholera art
**Միազմ** կամ **միազմա** (от  աղտոտվածություն, կեղտ) հնացած բժշկական տերմին, որը մինչև 19-րդ դարի վերջը նշանակում էր շրջակա միջավայրում ապրող *վարակի օջախներ*, որոնց բնույթը հայտնի չէր։

## Միազմիկ հիվանդության առաջացման պատճառ
thumb|INSTRUVCTIA NAVKA JAK SIE SPRAWOWAĆ CZASV MORV
Միազմայի նշան էր հոտի առկայությունը։ Մինչ պաթոգեն միկրոօրգանիզմների հայտնաբերումը, բժիշկների մեծ մասը կարծում էր, որ վարակիչ հիվանդությունների պատճառ կարող են լինել հողի, ջրի (հատկապես ճահճային), թափոնների մեջ պարունակվող քայքայված մթերքները և այլն։ Ենթադրվում էր, որ գոլորշիանալով դրանց առաջացման օջախներից՝ միազման մտնում է մարդու մարմինը և հիվանդություն է առաջացնում։ Այսպես կոչված միազմատիկ հիվանդությունները ներառում էին որովայնային տիֆ, խոլերա և մալարիա։

## Հասկացության մեկնաբանում
19-րդ դարից սկսած՝ փորձեր արվեցին պարզաբանել այս հասկացությունը։ Առաջացան «կենդանի» և «ոչ կենդանի» միազմերը, ընդունվեց, որ հիվանդ մարդը կարող է լինել միազմի տարածողը։ Սակայն միկրոօրգանիզմների հայտնաբերմամբ պարզ դարձավ, որ այս տերմինը անհույս հնացել է։ Միազմայի տեսությունը դարձավ 19-րդ դարի կեսերին Մեծ Բրիտանիայում և Ֆրանսիայում կոյուղու համակարգերի կառուցման և գարշահոտ ջրհեղեղների (որոնք համարվում էին միազմայի աղբյուրներ) վերացման հիմնավորումներից մեկը։ Որոշ ժամանակ հիվանդացության ուղեկցող նվազումը հանգեցրեց այս տեսության ամրապնդմանը։ *Միազմ* տերմինից միանգամայն անկախ, միջնադարյան բժշկական գրականության մեջ արդեն հայտնվել է հարուցիչ տերմինը, որը շատ ավելի մոտ էր *վարակ* ժամանակակից հայեցակարգին, բայց լայնորեն չէր կիրառվում։ Ներկայումս այս բառը, սովորաբար հոգնակի, օգտագործվում է փոխաբերական իմաստով բնութագրելու սուր տհաճ հոտը, գարշահոտությունը։

## Տես նաև
* *Հանեման, Քրիստիան Ֆրիդրիխ Սամուել*
* *Մանրէաբանություն*

## Գրականություն
* 

## Ծանոթագրություններ

## Արտաքին հղումներ
* 
* 
*

Կատեգորիա:Բժշկության պատմություն
Կատեգորիա:Գիտական տեսություններ
Կատեգորիա:Խոլերա
Կատեգորիա:Կենսաբանության տեսություններ
Կատեգորիա:Հիվանդություններ
Կատեգորիա:Հնացած գիտական տեսություններ
Կատեգորիա:Մանրէաբանություն
Կատեգորիա:Վարակիչ հիվանդություններ
Սոֆուս Լի

**Մարիուս Սոֆուս Լի** (, ), նորվեգացի մաթեմատիկոս։ 1872-ից Քրիստիանիայի, 1886–98-ին Լայպցիգի համալսարանի պրոֆեսոր։ Ռուսաստանի գիտությունների ակադեմիայի թղթակից անդամ Յոհան Հերման Լի Ֆոգթի քեռին։

## Գործունեություն
Ստեղծել է անընդհատ խմբերի դասական տեսությունը (կոչվում է Լիի խմբերի տեսություն)։ Լիի առաջին աշխատանքները (1871–72) վերաբերում են սոսկ երկրաչափական խնդիրների։ 1872-ից սկսել է զբաղվել դիֆերենցիալ հավասարումների տեսությամբ՝ օգտագործելով ո–չափանի երկրաչափության հասկացություններ և մեթոդներ։ Լիի խմբերի տեսությունը, որ ծագել է մաթեմատիկայի բազմաթիվ և բազմաբնույթ բաժինների համար միասնական հիմք և ընդհանուր տեսակետ ստեղծելու ձգտման շնորհիվ, մեծ ազդեցություն է ունեցել դիֆերենցիալ հավասարումների տեսության, հանրահաշվի, տոպոլոգիայի, տեսական ֆիզիկայի զարգացման վրա։

Մարիուս Սոֆուս Լին Կազանի ֆիզիկամաթեմատիկական ընկերության կողմից 1897 թվականին պարգևատրվել է Լոբաչևսկու անվան մրցանակով։

Սոֆուս Լին մահացել է 56 տարեկան հասակում՝ պեռնիցիոզ անեմիայի պատճառով, որն առաջացել էր B12 վիտամինի անբավարար ներծծման հետևանքով։

## Աշխատություններ
*. Written with the help of Friedrich Engel. English translation available։ Edited and translated from the German and with a foreword by Joël Merker, see  and 
*. Written with the help of Friedrich Engel.
*. Written with the help of Georg Scheffers.
*. Written with the help of Georg Scheffers.
*. Written with the help of Friedrich Engel.
*. Written with the help of Georg Scheffers.
*

## Ծանոթագրություններ

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Բավարիայի գիտությունների ակադեմիայի անդամներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Նորվեգացի գիտնականներ
Կատեգորիա:Նորվեգացի մաթեմատիկոսներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Ֆրանսիայի գիտությունների ակադեմիայի անդամներ
Վլադիմիր Վիսոցկու թանգարան

**[[Վլադիմիր Վիսոցկի|Վլադիմիր Վիսոցկու]] թանգարան** (), ժողովրդական թանգարան, որը բացվել է Լեհաստանի Կոշալին քաղաքում, էնտուզիաս Մարլենա Զիմնայի կողմից, 1994 թվականի մայիսին՝ իր բնակարանում։ Մարլենայի հավաքածուն ծառայել է որպես հիմք, որը նա սկսել է հավաքել 1984 թվականից, սկզբնական ֆոնդը եղել է 500 ցուցանմուշ։ Ներկայումս թանգարանում հավաքված է ավելի քան 15000 ցուցանմուշ, տարբեր երկրներից։

## Թանգարանի ժողովածու
Այստեղ են գտնվում բանաստեղծի անձնական իրերը` ինքնագրեր, նկարներ, սևագրեր, նամակներ, լուսանկարներ, եզակի կինոնյութեր, վինիլովային թիթեղիկներ, կոմպակտ-սկավառակներ, DVD-ներ, մեծ գրադարանը, տեսադարանը, Վիսոցկուն նվիրված գեղարվեստական ստեղծագործություններ, պաստառներ, հայտարարությունները, թատերական ծրագրերը, փաստաթղթերը, էքսլիբրիսները, փոստային նամականիշները և նույնիսկ իրեր, որոնք պատրաստված են համապատասխան «Երեք Կ» (առևտուր, կոնյուկտուրա, կիտչ) հայտնի սկզբունքով. մատրյուշկա՝ Վիսոցկի, բանաստեղծի դիմանկարով լուցկու տուփեր, բացիկներ-օրացույցեր և նույնիսկ փաթեթավորման պոլիէթիլային տոպրակներ։

Հավաքածուի մեջ կարևոր տեղ էր զբաղեցնում կիթառը, որով Վիսոցկին 1976 թվականի ապրիլին նվագել է Կասաբլանկայի համերգի ժամանակ։ Այն պահպանել է մարոկկացի լրագրող Հասան էլ Սաեդան, ում Վլադիմիր Սեմյոնովիչը «Երգեր ընձուղտի մասին» ինքնագիր-պարաֆրազ է նվիրել այդ կիթառով.

Աֆրիկա, Կասաբլանկա, 1976 թվական, ապրիլ, Հասան Վոլոդից ստորագրություն։

## Թանգարանի գործունեությունը
Թանգարանի գործունեության թվում են Կոշալինում լեհ աստղերի մասնակցությամբ Վիսոցկու մահվան տարելիցին նվիրված համերգը, ներառյալ՝ Դանիել Օլբրիխսկին, Վիսոցկուն նվիրված վավերագրական ֆիլմերի ամենամյա միջազգային փառատոն, Վիսոցկու աշխարհի լեզուներով թարգմանված բանաստեղծությունների միջազգային նախագիծ (ներկայումս թարգմանվել է 114 բանաստեղծություն և երգ, 157 լեզուներով, 26 երկրներից, 62 բանաստեղծների և թարգմանիչների մասնակցությամբ)։ 2014 թվականի մայիսի 29-ին թանգարանի գոյության 20-ամյակին կից հիմնադրվել է Վլադիմիր Վիսոցկու անվան ինստիտուտը։

## Ծանոթագրություններ

## Արտաքին հղումներ
* http://www.wysotsky.com/koszalin/10-1049.htm

Կատեգորիա:1994 հիմնադրումներ Լեհաստանում
Կատեգորիա:1994 հիմնադրված թանգարաններ
Կատեգորիա:Լեհաստանի թանգարաններ
Բլեքֆութ (Այդահո)

**Բլեքֆութ** (), Բինգհեմի շրջանային կենտրոն, Այդահո նահանգ, ԱՄՆ։ 2010 թվականին բնակչության թիվը կազմել է 11 899 մարդ։

## Պատմություն
thumb|Քաղաքի բնակիչները կառուցում են գլխավոր փողոցը, 1907 թվական|ձախից
1818 թվականին Հուդզոնի ծոցի ընկերության աշխատակիցների խումբը հայտնաբերել է տեղաբնիկներին։ Երբ նրանք քայլում էին 1800-ական թվականներին այրված հողերի վրայով, նրանց կոշիկների ներբանները սևանում էին (*«բլեք ֆութ»*,  — «սև ներբան»)։ Ըստ այդմ՝ տրապերները տեղաբնակներին, ինչպես նաև մոտակա լեռնային զանգվածին և գետին տվել են *Բլեքֆութ* անունը։ 1874 թվականին Բլեքֆութում ստեղծվեց առաջին խանութը։ 1878 թվականի հոկտեմբերի 10-ին բացվել է փոստային բաժանմունքը, նույն թվականի նոյեմբերի 10-ին գործարկվել է երկաթուղային ճանապարհը։ 1879 թվականի մարտի 20-ին բնակավայրը պաշտոնապես ստացել է *Բլեքֆութ* անվանումը։ Բինգհեմի շրջանի կազմավորումով 1885 թվականի հունվարի 13-ին Բլեքֆութը ստացել է շրջանային կենտրոնի կարգավիճակ։ Ընդ որում՝ շատ զավեշտալի կերպով․ ի սկզբանե սկզբում շրջկենտրոնը պետք է կրեր *Իգլ-Ռոք* անունը, սակայն որոշումն ուժի մեջ մտնելուց մեկ օր առաջ Բլեքֆութի բնակիչները կաշառել են պատասխանատու պաշտոնյային, որպեսզի նա *Իգլ-Ռոքը* փոխարինի *Բլեքֆութով*։ 1907 թվականին բնակավայրը ստացել է քաղաքի կարգավիճակ։

## Աշխարհագրություն
Բլեքֆութի կենտրոնական մասում է գտնվում  Բինգեմը։ Քաղաքի կենտրոնական մասի բարձրությունը կազմում է  1372 մ։ Քաղաքի մակերեսը կազմում է15,7 կմ², որից ջրային տարածքը կազմում է 0,7 կմ²։ Քաղաքի կենտրոնով անցնում է **US-91** և **I-15** ավտոմայրուղիները։ Քաղաքն ունի օդանավակայան։

## Բնակչություն
2010 թվականի մարդահամարի տվյալների համաձայն՝ Բլեքֆութի բնակչությունը կազմում էր 11 899 մարդ։ Բնակչության խտությունը 758 մարդ է կմ2։ Բնակչության միջին տարիքը կազմում է 30 տարի է և 8 ամիս։ Բնակչության սեռային կազմը․ տղամարդիկ՝ 49,6%, կանայք՝ 50,4%։ Բնակչության ռասսայական կազմը ըստ 2010 թվականի տվյալների։
* սպիտակամորթներ— 83,1 %;
* աֆրոամերիկացիներ — 0,3 %;
* հնդիկներ — 3,5 %;
* ասիացիներ— 1,1 %;
* օվկիանիացիներ— 0,2 %;
* երկու կամ ավելի ցեղեր— 2,8 %.

## Տեսարժան վայրեր
Բլեքֆութում կա Կարտոֆիլի թանգարան։ Քաղաքը ոչ պաշտոնապես իրեն հռչակում է  *«աշխարհի կարտոֆիլի մայրաքաղաք»*։

## Բնակչության դինամիկայի տվյալներ
* Moffatt, Riley. *Population History of Western U.S. Cities & Towns, 1850—1990*. Lanham։ Scarecrow, 1996, 90

## Ծանոթագրություններ

Կատեգորիա:1879 թվականին հիմնադրված բնակավայրեր
Կատեգորիա:1907 թվականին հիմնադրված բնակավայրեր
Կատեգորիա:Աշխարհագրություն
Ռաբուլայի ավետարան

**«Ռաբուլայի ավետարան»**, 7-րդ դարի պատկերազարդված սիրիական ձեռագիր՝ գրված սիրիերեն լեզվով։ Արևելաքրիստոնեական ձեռագրերի մեջ «Ռաբուլայի ավետարան»-ը վաղագույներից և լավագույն պահպանվածներից մեկն է։ Ավետարանից են մեզ հասել Համբարձման, Հոգեգալստյան, Լոնգին հարյուրապետի մասնակցությամբ Խաչելության և Մուտքը Երուսաղեմ տեսարանների վաղագույն օրինակները։

## Պատմություն
thumb|365x365px|Համբարձում 
Համաձայն ձեռագրում պահպանված թվագրման՝ այն ստեղծվել է 586 թվականին՝ Զագբայի սբ․ Հովհաննեսի վանքում (սիր. ܒܝܬ ܙܓܒܐ, Bēṯ Zaḡbā)։ Թեև առկա է գրչի՝ Ռավվուլայի (սիր. ܪܒܘܠܐ, Rabbulā) ստորագրությունը, նրա մասին այլևս ոչինչ հայտնի չէ։ 
Մինչև 11-րդ դարը հայտնի չէ, թե ինչ է տեղի ունեցել ձեռագրի հետ։ 11-րդ դարում այն հայտնվում է Մայպուկում, իսկ 13-14-րդ դդ․՝ Կանուբինում։ 15-րդ դարի վերջում և 16-րդ դարի սկզբում ձեռագիրը մարոնիական հոգևորականի կողմից ուղարկվում է Լաուրենցիանայի գրադարան, որտեղ էլ գտնվում է մինչ այժմ։

## Մանրանկարներ
Ավետարանի մանրանկարներն առանձնանում են վառ գույներով, դինամիզմով, արտահայտչականությամբ և դրամատիզմով։ Ծաղկողը մեծ ազդեցություն է կրել հելլենական գեղանկարչությունից, սակայն դրա հետ մեկտեղ նրան խորթ չեն նաև պարսկական զարդերը։
Ավետարանական տեսարանները պատկերված են զիգզագավոր, շեղագիծ և այլ տիպի շրջանակների մեջ։

## Ծանոթագրություններ

## Արտաքին հղումներ
* Ռաբուլայի ավետարանի մանրանկարները

Կատեգորիա:Հայ առաքելական եկեղեցու գրքեր
Կատեգորիա:Ավետարան
Կատեգորիա:Ավետարանի ձեռագրեր
Նովի դիսկ

**Новый Диск** (հայերեն՛ **Նովի դիսկ** կամ **Նոր սկավառակ** ) — ռուսական ընկերություն, որը զբաղվում է համակարգչային խաղերի մշակմամբ, հրատարակմամբ, տեղայնացման և տարածմամբ։ «Новый Диск» ընկերությունը հիմնադրվել է 1997 թվականին, իսկ գրասենյակը գտնվում էր Մոսկվայում։ Այն առաջատարներից էր կորպորատիվ հաճախորդների համար էլեկտրոնային ուսուցման և ռուսական ուսումնական հաստատություններին ինտերակտիվ ուսումնական ռեսուրսների տրամադրման ոլորտում, Ռուսաստանի խաղային արդյունաբերության շուկայում եղել է անհատական համակարգիչների և խաղային կոնսուլների խաղերի ոլորտների երեք խոշորագույն ընկերություններից մեկը։

## Գործունեություն
Новый Диск-ը զբաղվում էր երեխաների համար կրթական ծրագրերի մշակմամբ, ներառյալ այնպիսի ծրագրեր, ինչպիսիք են «Կախարդական խաղալիքներ», «Սովորել մտածել», «Թեթև դասեր», «Հեքիաթների դասագիրք նախադպրոցականների համար»:Արտադրանքը նախատեսված էր ինչպես նախադպրոցականների, այնպես էլ դպրոցահասակ երեխաների համար, վերջիններիս համար արտադրվում են դասընթացների տեսքով ինքնաուսուցման ծրագրեր։ Ընկերությունը հեռավար ուսուցման ծրագրերի ռուսաստանյան խոշորագույն մշակողներից է։

Ընկերությունը խոշորագույններից մեկն էր ռուսական խաղերի ծրագրային ապահովման շուկայում։ Ենթադրվում է, որ անհատական համակարգչի ոլորտում միայն 1C-SoftKlab-ն է զիջում, իսկ խաղային կոնսուլների ոլորտում այն երրորդ տեղում է «1C-SoftKlab»-ից և «Wellod»-ից հետո։

## Տնտեսական ցուցանիշներ
2008 թվականի առաջին կիսամյակում ընկերության եկամուտը կազմել է 56,3 միլիոն դոլար, EBITDA-ն՝ 14,7 միլիոն դոլար, իսկ մաքուր եկամուտը՝ 6 միլիոն դոլար։ Ընկերության 79%-ը պատկանում է հիմնադիր Բորիս Գերշունուն, 21%-ը՝ փոքրամասնական ներդրողներին։

## Մրցանակներ և անվանակարգեր
2008 թվականին Novy Disk-ը KRI ցուցահանդեսում ճանաչվել է լավագույն տեղայնացման ընկերություն։ Այնուհետ ընկերությունը ներկայացվել է նաև որպես հավակնորդ «Լավագույն հրատարակչական ընկերություն KRI 2008» անվանակարգում։

## Դատարաններ
«Хитзона» խանութների ցանցը, որը Новый Диск ընկերության գործընկերն էր, սնանկացավ 2015թ. Նրանց դեմ հարյուրավոր հայցեր են ներկայացվել միլիոնավոր ռուբլու դիմաց, այդ թվում՝ դուստր ձեռնարկությունը՝ ND Video Games LLC։ Այնուամենայնիվ, Novy Disk խմբի մի մասը նույնպես ձախողվեց, և նրա մի քանի ընկերություններ ООО «НОВЫЙ ДИСК — ТРЕЙД», ООО «НД Видеоигры») դատի տվեցին միմյանց և նույնպես սնանկացան, թեև պաշտոնական կայքը դեռ շարունակում էր գործել։

Այնուհետև, 2015 թվականի ամռանը խոշոր կինոընկերությունների կողմից ֆիլմերի թողարկման բոլոր լիազորությունները փոխանցվեցին ND Play ՍՊԸ-ին, որը 2009 թվականից գործում է որպես բացառապես առցանց խանութ։ Դրանից հետո «New Disc» ընկերությունը փոխեց զարգացման ուղղությունը և դադարեցրեց խաղերի և ֆիլմերի թողարկումը 2016 թվականին։ 2019 թվականի մարտին ND Play LLC-ն շուտով լուծարվեց՝ փոխելով իր անվանումը Fresh Wind LLC։

## Ծանոթագրություններ

Կատեգորիա:1997 հիմնադրումներ Ռուսաստանում
Կատեգորիա:1997 հիմնադրված ընկերություններ
Կատեգորիա:Մոսկվայի ընկերություններ
Այզեկ Ռոզենբերգ

**Այզեկ Ռոզենբերգ** (,), անգլիացի նկարիչ և բանաստեղծ, Առաջին համաշխարհային պատերազմի ամենահայտնի բրիտանացի բանաստեղծ-ականատեսներից մեկը։

## Կենսագրություն
Ռոզենբերգը ծնվել է Դաուգավպիլսից Անգլիա ժամանած հրեա էմիգրանտների ընտանիքում։ 1897 թվականին Ռոզենբերգները տեղափոխվում են Լոնդոն, որտեղ բացում են մսագործական խանութ։ 14 տարեկանում Այզեկը սկսում է սովորել փորագրություն։ Հետագայում ընտանիքի ընկերների ֆինանսական օգնությամբ նա սովորում է Լոնդոնի *Սլեյդ Գեղարվեստի դպրոցում*։

## Ստեղծագործություններ
Ռոզենբերգը, բացի նկարչության հանդեպ իր կիրքից, գրել է նաև բանաստեղծություններ, որոնք ուղարկել է տարբեր թերթեր և ամսագրեր։ 1912 թվականին նա իր միջոցներով հրատարակել է իր առաջին բանաստեղծական ժողովածուն՝ *Գիշեր և ցերեկ*, որը կրել է Ջոն Քիթսի և Պերսի Բիշի Շելլիի ազդեցությունը։ Մոտավորապես նույն ժամանակահատվածում Ռոզենբերգը ծանոթանում է հայտնի բարերար *Էդվարդ Մարշի* հետ, ով տաղանդավոր երիտասարդին օգնել է տարբեր ձևերով, նրան ծանոթացրել այնպիսի գրողների հետ, ինչպիսիք են Էզրա Փաունդը, Ֆորդ Մեդոքս Բրաունը և Ջեյմս Ջոյսը։ 1913 թվականին Ռոզենբերգը առողջական պատճառներով ստիպված է լինում մեկնել Հարավային Աֆրիկա, ապրում է Քեյփթաունում և նկարում է բազմաթիվ նկարներ։ 1915 թվականին նա վերադարձել է Անգլիա, որից հետո կամավոր մեկնել է Ֆրանսիայում ռազմաճակատ։ Ռոզենբերգի լավագույն բանաստեղծական ստեղծագործությունները լույս են տեսել նրա մահից հետո։

## Մահ
Այզեկը մահացել է *Արասի ճակատամարտում* մղվող մարտերին։ Նկարչի մարմինը այդպես էլ չի գտնվել։

## Ծանոթագրություններ

Կատեգորիա:Առաջին համաշխարհային պատերազմում զոհվածներ
Կատեգորիա:Բանաստեղծներ այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Բրիտանացի բանաստեղծներ
Կատեգորիա:Բրիտանացի նկարիչներ
Գովազդ տիեզերքում

**Գովազդ տիեզերքում,** Երկրի վրա արտադրված տարբեր ապրանքների գովազդն արտաքին տիեզերքում, որն իրականացվում է տարբեր տեխնիկական միջոցների, առավել հաճախ՝ արբանյակների միջոցով։

## Պատմություն
* Գովազդ տիեզերքում։
* 1985 թվականին «Pepsi»-ն գովազդային նպատակներով ապրանքներ է առաքել Space Shuttle-ով։
* Ճապոնական «Tokyo Broadcasting System» (TBS) հեռուստաընկերության տարբերանշանի տեսքով գովազդը խորհրդային տիեզերանավի վրա հայտնվել է 1990 թվականին։
* 1996 թվականին «Coca-Cola»-ն և «Pepsi»-ն կրկին գովազդել են իրենց արտադրանքը՝ այն տիեզերանավով տիեզերք ուղարկելով։
* 1997 թվականի օգոստոսին «Tnuva Milk»-ը իսրայելական «Tnuva» ընկերության կողմից դարձել է առաջին ապրանքը, որը գովազդել է ընկերությունը տիեզերքում (փաստը գրանցվել է Գինեսի ռեկորդների գրքում)։ Տիեզերագնաց Վասիլի Ցիբլիևը մի շիշ կաթ է խմել «Միր» տիեզերակայանում։ Գովազդային հոլովակը նկարահանվել և ցուցադրվել է։
* Յուրի Ուսաչովը 2001 թվականին նվեր է ստացել ամերիկյան «RadioShack Corp» ընկերության արտադրանքը։
* 2001 թվականին «Pizza Hut»-ը պիցցա է ուղարկել Միջազգային տիեզերակայան։
* Տիեզերագնաց Սերգեյ Կրիկալևի ֆիլմի գովազդային հոլովակը օգտագործվել է 2005 թվականին ճապոնական «Nissin» «Cup Noodle No Border» ընկերության կողմից։
* 2014 թվականին «Pizza Hut»-ի լոգոն տեղադրվել է ռուսական «Պրոտոն» հրթիռի վրա։
* «Toshiba»-ն, «Innovation Labs»-ը, «KFC»-ն և այլ ընկերություններ իրենց արտադրանքն ուղարկել են ստրատոսֆերա։
* 2006 թվականին չիպսերի գովազդը հեռարձակվել է տիեզերք։

## Իրավական կողմ
Միջազգային պայմանագրերի համաձայն՝ տիեզերքում թույլատրվում է ցանկացած առևտրային գործունեություն, որը չի վնասում մարդկանց և կապված չէ զենքի և ռազմական գործողությունների հնարավորության հետ։

## Նախագծեր
Գովազդային առաջարկներ տեղադրելու գաղափարն առաջարկել է ամերիկյան «Space Marketing Inc.» ստարտափը 1990-ականների սկզբին, սակայն չի իրականացվել։ 2016 թվականին ձեռնարկատեր Անտոն Օսովսկին գործարկել է «Avant Space» ստարտափը՝ տիեզերական գովազդ տեղադրելու համար։ 2019 թվականին պատրաստ էր «CubeSat 16U» հարթակի վրա հիմնված արբանյակի նախատիպը, որը երեկոյան երկնքում կկարողանա գծագրերի տեսքով գովազդել։ «Avant Space»-ը մտադիր է առաջիկա տարիներին արբանյակներ ուղարկել Երկրի ուղեծիր, որոնց օգնությամբ տարբեր ապրանքանիշերի խորհրդանիշները կցուցադրվեն քաղաքների վրայով «թռչելիս»։

## Քննադատություն
Տիեզերքի խաղաղ օգտագործման հարցերով ՄԱԿ-ի կոմիտեն 2001 թվականի զեկույցում անվանել է տիեզերական գովազդի գաղափարը «ավերիչ առաջարկ», որը կխանգարի «ամենաաստղագիտական դիտարկումներին»։ Աշխարհի գիտնականները նշում են, որ «օրական մոտ 10000 տիեզերական աղբ» անցնում է երկրագնդի մթնոլորտով, ուստի տիեզերական աղբն արդեն բավականին լուրջ խնդիր է։

## Ծանոթագրություններ

Կատեգորիա:Գովազդ
Կատեգորիա:Մարքեթինգ
Կատեգորիա:Տիեզերք
Դաժան Ստամբուլ

**Դաժան Ստամբուլ** (), թուրքական հեռուստասերիալ, որը ցուցադրվել է 2019 թվականի ապրիլի 1-ից մինչև 2020 թվականի հունիսի 22-ը թուրքական Kanal D հեռուստաընկերությամբ։ Վերջին սերիան ցուցադրվել է 2020 թվականի հունիսի 22-ին։ Հեռուստասերիալի ռեժիսորները եղել են Ջևդեթ Մերջանը, Գյոքչեն Ուսթան և Շենոլ Սյոնմեզը, իսկ պրոդյուսերը՝ Շյուքրյու Ավշարը։ Գլխավոր դերերում հանդես են եկել Ֆիքրեթ Քուշքանը, Դենիզ Ուղուրը, Մինե Թուգայը, Օզան Դոլունայը, Բերքեր Գյուվենը, Սիմայ Բարլասը և Իդրիս Նեբի Թաշքան։

## Սյուժե
Ագահ Քարաչայը խոշոր գործարար է, որի կյանքը լավ է դասավորվել։ Տղամարդը գլխավորում է բեռնափոխադրումների ընկերությունը, ունի մեծ կարողություն, շքեղ ավտոմեքենա և ամուսնացած է Ստամբուլի ամենագեղեցիկ կանանցից մեկի՝ Շենիզի հետ։ Նրանց որդին՝ Ջենքը սովորում է ամերիկյան լավագույն համալսարաններից մեկում, որն ավարտելուց հետո պատրաստվում է գլխավորել հոր ընկերությունը։ Նրանց տանն ապրում է նաև Նեդիմը՝ Ագահի զարմիկը։ Երիտասարդը տարօրինակ կերպով ընկել է տան տանիքից և հաշմանդամ դարձել։ Ընտանիքի ղեկավարը որոշում է ամուսնացնել Նեդիմին։ Դրա համար Ագահը տղայի համար հարսնացու է գտնում աղքատ ընտանիքից։ Ագահի պլանները խառնվում են, երբ Միացյալ Նահանգներից ժամանում է Ջենքը և սիրահարվում Նեդիմի ապագա հարսնացուին։

## Դերասանական կազմ

## Հեռուստասերիալից հեռացած դերասաններ

## Ցուցադրություն

## Ծանոթագրություններ

## Արտաքին հղումներ
* Kanal D'in resmî sitesinde Zalim İstanbul
* 
* 
* YouTube'da Zalim İstanbul

Կատեգորիա:Թուրքական հեռուստասերիալներ
Կլոնուս

**Կլոնուս** (՝ իրարանցում), արագ և ռիթմիկ շարժումներ, որոնք առաջանում են մկանի կամ մկանների խմբի կտրուկ կծկման հետևանքով։ Ինքնաբուխ կլոնիկ ցնցումներ նկատվում են էպիլեպտիկ նոպաների և հիպերկինեզի դեպքում՝ էքստրաբրգային համակարգի հիվանդությունների պարագայում։

## Պատճառներ
Կլոնուսը սովորաբար նկատվում է մանկական ուղեղային կաթվածով, կաթվածով, ցրված սկլերոզով, ողնուղեղի վնասվածքով և լյարդային էնցեֆալոպաթիա ունեցող մարդկանց մոտ։ Այն կարող է առաջանալ էպիլեպսիայի դեպքում՝ որպես ընդհանրացված տոնիկ-կլոնիկ նոպաների մաս, և հղի կանանց մոտ, ովքեր ունեն ծանր պրեէկլամպսիա և էկլամպսիա։ Դա կարող է լինել նաև դեղամիջոցի անբարենպաստ ռեակցիա, օրինակ՝ հզոր սերոտոներգիկ դեղամիջոցներ ընդունելուց հետո, որտեղ կլոնուսը խիստ կանխատեսում է սերոտոնինի մոտալուտ թունավորությունը (Սերոտոնինային համախտանիշ)։

## Բրգաձև տրակտի ախտահարում
Կլոնուսները բրգաձև տրակտի ախտահարման ախտանիշ են։ Դրսևորվում են մկանների կամ մկանների խմբի արագ և ռիթմիկ կծկումներով՝ ի պատասխան դրանց ձգման։

* Ոտնաթաթի կլոնուս՝ առաջանում է մեջքի վրա պառկած հիվանդի մոտ։ Հետազոտողը հիվանդի ոտքը թեքում է ազդրի և ծնկի հոդերի մոտ, մի ձեռքով պահում այն, իսկ մյուս ձեռքով բռնում է ոտքը և ոտքի առավելագույն ճկումից հետո կտրուկ երկարացնում է այն։ Ի պատասխան՝ նկատվում են ոտքի կտրուկ ռիթմիկ կլոնիկ շարժումներ։
* Ծնկի կլոնուսը առաջանում է մեջքի վրա պառկած հիվանդի մոտ՝ ուղղած ոտքերով. առաջին և երկրորդ մատներով բռնում են ծնկի ոսկորի վերին մասը, քաշում այն վերև, այնուհետև կտրուկ բաց թողնում։ Ի պատասխան՝ առաջանում են ազդրի քառագլուխ մկանների ռիթմիկ կծկումներ և ծնկային կծկում։

Բուրգային տրակտի վնասվածքներում կլոնուսի պաթոֆիզիոլոգիական հիմքը ողնաշարի շարժիչ նեյրոնների վրա ուղեղային կեղևի արգելակող ազդեցության բացակայությունն է։ Երբ որոշ մկանների ջլերը ձգվում են, տեղի է ունենում հակառակ մկանների շարժիչ նեյրոնների ռեֆլեքսային գրգռում։ Դրան հաջորդում է մկանների կծկումը, որն իր հերթին հանգեցնում է ագոնիստ մկանների կրկնակի կծկման։ Այդ գործընթացը կրկնվում է անորոշ ժամանակով։

## Կլոնիկ նոպաներ էպիլեպսիայի ժամանակ
Կլոնիկ ցնցումների դեպքում նկատվում են ճկվող և էքստենսոր մկանների հաջորդական կծկումներ, որոնք դրսևորվում են վերջույթների և իրանի արագ ակամա շարժումներով։ Դրանք առաջանում են ընդհանրացված ջղաձգական նոպաներով՝ գիտակցության կորստի ֆոնին։

## Ախտորոշում
Կոճում գտնվող կլոնուսը ստուգվում է ոտնաթաթի արագ ճկման միջոցով դորսիֆլեքսիայի (վերև) ուղղությամբ՝ առաջացնելով ձգում դեպի գաստրոկինեմիուս մկանը։ Կլոնուսը կարող է փորձարկվել նաև ծնկների վրա՝ արագ հրելով պաթելլան (ծնկի գլխարկ) դեպի մատները։

## Տես նաև
* Սպազմ
* Գեներալիզացված տոնիկ-կլոնիկ ցնցում
* Տետանուս

## Ծանոթագրությունններ

Կատեգորիա:Ախտանիշներ
Կատեգորիա:Էպիլեպսիա
Կատեգորիա:Հիվանդություններ այբբենական կարգով
Կատեգորիա:Նյարդաբանություն
Կատեգորիա:Նյարդային համակարգ
Կատեգորիա:Նյարդային համակարգի հիվանդություններ
Կատեգորիա:Ռեֆլեքսներ
Կատեգորիա:Ֆիզիոլոգիա
Լուսին (ֆիլմ, 1965)

**«Լուսին»** (), խորհրդային գիտահանրամատչելի և գիտաֆանտաստիկ ֆիլմ, որը նկարահանել է ռեժիսոր Պավել Կլուշանցևը։

## Սյուժե
Ֆիլմի առաջին՝ գիտահանրամատչելի մասում պատմվում է Լուսնի հետազոտման ոլորտում գիտնականների վերջին (1960-ականների կեսերին) ձեռքբերումների մասին։ Գիտնականները պատմում են Լուսնի ծովերի ծագման հիպոթեզների, լուսնային մակերևույթի ջերմաստիճանի և Լուսնի բնահողի ենթադրյալ հատկությունների մասին։

Ժապավենի երկրորդ մասը գիտաֆանտաստիկ է։ Լուսինը ցույց է տալիս, թե ինչպես է մոտ ապագայում լուսինը յուրացվելու մարդկանց կողմից՝ հիպոթետիկ առաջին լուսնային արշավանքից մինչև լուսնային քաղաքներ և լաբորատորիաներ։

## Մրցնականեր
Ֆիլմն ստացել է Տրիեստ քաղաքի Ոսկե կնիք Ֆանտաստիկ ֆիլմերի IV միջազգային կինոփառատոնում (Իտալիա, 1966)։

## Նկարահանող խումբ
* Սցենարի հեղինակ և ռեժիսոր՝ Պավել Կլուշանցև
* Օպերատոր՝ Արկադի Կլիմով
* Նկարիչ՝ Յու. Շվեց
* Ռեժիսոր-մուլտիպլիկատոր՝ Գ. Երշով
* Կոմպոզիտոր՝ Ալեքսանդր Չեռնով

## Ֆիլմում ներգրավված գիտնականներ
* Ն. Պ. Բարաբաշով - գիտական խորհրդատու
* Վ. Ա. Ֆեդորեց
* Ա. Վ. Մարկով
* Վ. Լ. Կոզլովա
* Մ. Ն. Մարկով
* Վ. Ս. Տրոիցկի
* Վ. Վ. Շարոնով - գիտական խորհրդատու
* Ն. Ն. Սիտինսկայա
* Ա. Վ. Պովալյաև  -գիտական խորհրդատու

## Գեղարվեստական առանձնահատկություն
Ֆիլմը նկարահանվել է Պավել Կլուշանցևի բնորոշ ոճով և սինթեզում է երկու ժանր՝ գիտահանրամատչելի կինո և գիտահանրամատչելի ֆանտազիա։

Ֆիլմի երկրորդ՝ ֆանտաստիկ մասում կիրառվել են մուլտիպլիկացիա և համակցված նկարահանումներ։

## Ծանոթագրություններ

## Արտաքին հղումեր
* «Լուսին» ֆիլմը «История Фэндома» կայքում
* «Լուսին» ֆիլմը «Энциклопедия отечественного кино» կայքում

Կատեգորիա:1960-ականների ռուսերեն ֆիլմեր
Կատեգորիա:1965 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գիտաֆանտաստիկ ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Պրոմոկոդ

**Պրոմոկոդ** (), տառերից և/կամ թվերից բաղկացած շարք, որն իրավունք է տալիս գնել ապրանքներ կամ ծառայություններ հատուկ պայմաններով։ Պրոմոկոդերը վաճառքը խթանող գործիքներից են։ Դրանք օգտագործվում են մանրածախ առևտրականների կողմից՝ նոր հաճախորդներ ներգրավելու, գոյություն ունեցող հաճախորդների ակտիվացնելու, ինչպես նաև գովազդային ընկերությունների արդյունավետությանը հետևելու համար։

## Կիրառման շրջանակ
Պրոմոկոդերը կիրառվում են ինտերնետ խանութներում, բջջային հավելվածներում, ինչպես նաև ավանդական առևտրում։

## Հատուկ պայմաններ
Պրոմոկոդով հաճախորդին տրամադրվում են մի շարք բոնուսներ, այդ թվում՝

* տոկոսային զեղչ գնման համար,
* զեղչ կանխիկ գնման դեպքում,
* անվճար լրացուցիչ ապրանքներ կամ ծառայություններ,
* անվճար առաքում (օնլայն գնումների համար),
* ծառայության անվճար բաժանորդագրության ժամկետ։

## Տեսակներ
* *Միանգամյա օգտագործման պրոմոկոդ՝* անհատական սիմվոլների հավաքածու, որը կարող է օգտագործել միայն մեկ հաճախորդ։
* *Բազմակի օգտագործման պրոմոկոդ՝* կոդ, որը կարող է օգտագործվել սահմանափակ կամ անսահմանափակ քանակությամբ։

## Պրոմոկոդերի ագրեգատոր
Պրոմոկոդերի ագրեգատորը կայք է, որը հավաքում է զեղչերի տվյալներ տասնյակ առցանց խանութների համար։

## Ծանոթագրություններ

Կատեգորիա:Էլեկտրոնային առևտուր
Կատեգորիա:Համացանց
Կատեգորիա:Մարքեթինգ
Կատեգորիա:Վճարումներ
Մեր տունը

**«Մեր տունը»** (), խորհրդային գեղարվեստական ֆիլմ, կինոռեժիսոր Վասիլի Պրոնինի վերջին կիոնկարը։ Նկարահանվել է «Մոսֆիլմ» կինոստուդիայում 1965 թվականին։

## Սյուժե
Ֆիլմը ներկայացնում է մի մեծ աշխատանքային ընտանիքի կյանքը՝ իր դժբախտություններով և ուրախություններով։ Սյուժեն բաղկացած է մի քանի դրվագներից, որոնցից յուրաքանչյուրը բնութագրում է ընտանիքի մի անդամի․ ընտանեկան խնջույքի ընդհանուր երեկո և կոլեկտիվ որոշում՝ գնել դաշնամուր խոստումնալից դաշնակահար Դմիտրիի համար,  գործիք գնում և հուզիչ լուսանկարում նրա ֆոնին, սովորաբար հանգիստ հորեղբայր Կոլյայի հզոր և զգացմունքային պատմությունը ռազմական տարիների մասին, տարաձայնություններ Վլադիմիրի ընտանեկան կյանքում և նրա տարվածությունը Տատյանայով, վերջապես, կրտսեր, բայց միանգամայն ինքնուրույն Սերյոժայի պատճառով նրա ուսուցչի այցը նրա ծնողներին։ Կյանքի ամենաբարդ պահերին ընտանիքից ոչ ոք մենակ չի մնում։ Յուրաքանչյուրի համար ճիշտ բառ է գտնում հայրը, ճիշտ հայացք՝ մայրը։ Նրանց հետ առօրյան կիսում է Մոսկվան՝ տիեզերագնացների դիմավորման պանորամային նկարահանումներ, հարյուրավոր երիտասարդների մեկնում Սիբիր՝ կոմերիտական շինարարության, կենցաղային տեսարաններ առափնյայում, փողոցներում, սրճարաններում։

## Դերերում
* Իվանովներ․
** Անատոլի Պապանով – *հայր, Իվան Իվանովիչ Իվանով
** Նինա Սազոնովա – *մայր, Մարիա Իվանովնա Իվանովա
** Վադիմ Բերոև – *Նիկոլայ, 1-ին որդի
** Ալեքսեյ Լոկտև – *Վլադիմիր, 2-րդ որդի
** Գենադի Բորտնիկով – *Դմիտրի, 3-րդ որդի
** Սաշա Սեսին – *Սերյոժա, 4-րդ որդի
** Տաիսիա Դոդինա – *Նինա, Վոլոդյայի կինը
* Իվան Լապիկով – *քեռի Կոլյա
* Նելլի Կոռնիենկո – *Տանյա
* Նիկոլայ Բարմին – *ռեվիզոր ավտոբուսում
* Վյաչեսլավ Բուտենկո – *ավտոբուսի ուղևոր
* Յուրի Կուզմենկով – *ավտոբուսի ուղևոր (լուսագրերում՝ Կուզմենկով)
* Վսեվոլոդ Շիլովսկի – *ավտոբուսի ուղևոր
* Գալինա Վանյուշկինա – *դիսպետչեր Նովիկովա
* Վլադիմիր Վիսոցկի – *ռադիոտեխնիկ
* Գենադի Յալովիչ – *ռադիոտեխնիկական
* Յուրի Մեդվեդև – *սեղանակից գարեջրատանը
* Սերգեյ Ցեյց – *սեղանակից գարեջրատանը
* Իգոր Պուշկարյով – *կոնսերվատորիայի ուսանող
* Կլավդիա Խաբարովա – *դրվագ
* Իննա Կարա-Մոսկո – *կոնսերվատորիայի ուսանողուհի (լուսագրերում նշված չէ)

== Նկարահանող խումբ ==
* Բեմադրող ռեժիսոր՝ Վասիլի Պրոնին
* Սցենարի հեղինակ՝ Եվգենի Գրիգորև
* Ռեժիսոր՝ Իրինա Մանսուրովա
* Օպերատոր՝ Էրա Սավելևա
* Կոմպոզիտոր՝ Նիկոլայ Կարետնիկով

== Տես նաև ==
* [[Տունը, որտեղ ես ապրում եմ]]

== Ծանոթագրություններ ==


== Արտաքին հղուներ ==
*  
* [http://www.kino-teatr.ru/kino/movie/sov/4283/annot/ «Մեր տունը» ֆիլմը *kino-teatr.ru'' կայքում]

Կատեգորիա:1960-ականների ռուսերեն ֆիլմեր
Կատեգորիա:1965 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:1965 դրամա ֆիլմեր
Կատեգորիա:1960-ականների խորհրդային ֆիլմեր
Արաբելլան՝ ծովահենի դուստրը

**«Արաբելլան՝ ծովահենի դուստրը»** (), 1983 թվականի խորհրդային  գեղարվեստական ֆիլմ, որը նկարահանվել է էստոնացի գրող Այնո Պերվիկի համանուն հեքիաթի հիման վրա։

Ֆիլմի պրեմիերան կայացել է 1983 թվականի օգոստոսի 22-ին։

## Սյուժե
9-ամյա Արաբելան՝ ծովահենների «Կարիճ» նավի պարագլխի դուստրը, չի էլ կասկածում, որ աշխարհում այլ կյանք կա։ Նրա հայրը՝ Փամփուշտ մականունով դաժան ու չար Տանելը բոլոր ծովերի սարսափն է։ Խիզախ և հանդուգն աղջիկը մեծանում է իր հոր նման։ Մի օր ծովահենները տախտակամած են բարձրացնում Աադու անունով մի տարօրինակ մարդու, որն աղջկան սովորեցնում է տարբերել բարին և չարը։ Նրանք երեքով շուտով պետք է թողնեն նավը և վերապրեն բազմաթիվ արկածներ ցամաքում և ծովում։

## Դերերում
* Ինգա-Կայ Պուսկար – *Արաբելլա
* Լեմբիտ Պետերսոն – *կապիտան Տանիել Պուլյա
* Ուրմաս Կիբուսպու – *Աադու
* Ռայվո Տրասս – *Մանուել
* Աառնե Յուկսկյուլա – *«Մաթիլդայի» նավապետ
* [[Իլմար Տամմուր]] – *ծովահեն Ադալբերտ, կոկ ծովահենական նավում
* Տինու Կարկ  – *ծովահեն «Դուշեգուբ»
* Անտս Անդեր – *ծովահեն «Դերևյաշկա»
* Էնդել Պյառն – *ծովահեն Ադամ
* [[Լեմբիտ Ուլֆսակ]] – *Ռուուգե Տյույուպ, ֆիլեր
* Սուլև Լույկ – *կույր երաժիշտ-երգիչ
* Հեյնո Մանդրի – *ռազմական նավի նավապետ
* Լեելո Սպիրկա – *Ռոզիտա, օպերային թատրոնի երգչուհի
* Կալե Կիյսկ – *հրշեջ (լուսագրերում նշված չէ)

## Այլ փաստեր
Գլխավոր դերակատարը չի շարունակել կինոկարիերան, այլ դարձել է թենիսիստուհի։

## Ծանոթագրություններ

## Արտաքին հղումներ
* 

Կատեգորիա:1983 ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր ծովահենների մասին
Էդգար և Քրիստինա

**«Էդգար և Քրիստինա»** (),  1966 թվականի գեղարվեստական ֆիլմ, մելոդրամա։ Գերմանական վարձույթում ֆիլմը ներկայացվել է ռուսական անվանումով՝ **«Edgar und Kristina»**։ Ֆիլմը նկարահանվել Է Ռուդոլֆ Բլաումանիսի «Կրակի մեջ» և «Ճահիճում» ստեղծագործությունների հիման վրա։ Ընդգրկված է Լատվիայի մշակութային կանոնում։

## Սյուժե
Լատվիա, XIX դարի կեսեր։ Ձիապան Էդգարն իր անկախ բնույթով նյարդայնացնում է կալվածքի կառավարիչին, որն ամեն կերպ ձգտում է արատավորել նրան բարոնի և սիրած աղջկա՝ բարոնի սպասուհի Քրիստինայի  աչքերում։ Հավատալով չար զրպարտությանը՝ բարոնը վռնդում է տղային։ Աղջկա մայրը ընդունում է հարուստ հարևանի խնամախոսությունը, և Քրիստինան ամուսնանում է ուրիշի հետ։

## Դերերում
* Վիյա Արտմանե – *Քրիստինա
* [[Ուլդիս Պուցիտիս]] – *Էդգար
* Էլզա Ռաձինա – *մադամ Աստա
* Էդուարդ Պավուլս – *Սուտկա
* Լյուսիա Բաուման – *Քրիստինայի մայրը
* Օլեգ Դրեգե – *Մաթիլդա
* Ալֆոնս Կալպակս – *Վիսկրելիս
* Յուրիս Լեյասկալնս – *Ակմենտինշ
* Կառլիս Սեբրիս – *Ֆրիշվագարս
* Վալենտինս Սքուլմե – *բարոն
* Լույս Շմիտս – *Էդգարի հայրը
* Էվալդս Վալտերս – *էպիզոդ
* Մարտինշ Վերդինշ – *էպիզոդ
* Անդա Զայցե – *էպիզոդ
* Զիգրիդա Ստունգուրե – *Աքմետինշի քույրը
* Էրիկ Ֆերդա – *էպիզոդ
* Հարիյ Ավենս

## Նկարահանող խումբ
* Ռեժիսոր՝ Լեոնիդ Լեյմանիս
* Սցենարի հեղինակներ՝ Յանիս Սիլիս և Անտոն Ստանկևիչ
* Օպերատոր՝ Մարտինշ Կլեյնս
* Նկարիչ՝ Հերբերտ Լիկումս
* Կոմպոզիտոր՝ Մարգերս Զարինշ

## Հետաքրքիր փաստեր
* Էդգարի լողալու ժամանակ պատկերված է Պերսես ջրվեժը, որն այժմ ջրածածկ է (Պլյավինի ՀԷԿ-ի ջրամբարը լցնելուց հետո)։
* Ալայնեսի կալվածի դերում նկարահանվել է Լիելստրաուպյան դղյակը, պարահանդեսը նկարահանվել է Ցեսիսյան դղյակի այգում, իսկ Քրիստինայի և Աքմենտինշի պսակադրությունը նկարահանվել է լյութերական Սուրբ Իոհանի եկեղեցում։

## Մրցանակներ
* 1967 թվական – Բալթյան երկրների, Բելառուսի և Մոլդովայի կինոփառատոնի դիպլոմ լավագույն դերասանական դուետի համար (Վիյա Արտմանե և Ուլդիս Պուցիտիս),
* 1968 թվական – Լենինգրադի կինոփառատոնի առաջին և երկրորդ մրցանակները կնոջ դերի կատարման համար բաժանվել են Վիյա Արտմանեի («Ոգով ուժեղները»  և «Էդգար և Քրիստինա» ֆիլմերի համար), Լեյլա Աբաշիձեի ու Մեգի Ցուլուկիձեի միջև («Հանդիպում անցյալի հետ» ֆիլմի համար)։

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Անհայրություն

**«Անհայրը»** (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Շամշուրինը Մարիա Խալֆինայի համանուն վեպի հիման վրա «Մոսֆիլմ» 1976 թվականին։

## Սյուժե
Ամուսնու մահից հետո Թամարան աղջկան մանկատուն է տվել և մեկնել Հյուսիս։ Այնտեղ նա նոր ընտանիք է կազմել և տարիներ անց իր մոտ է կանչել հասունացած աղջկան։ Մոր տանը սեր չգտնելով՝ Օլգան սանտեխնիկ Ռոմանի հետ գնում է սիբիրյան շինհրապարակ։ Բայց առաջին դժվարությունները վախեցնում են Ռոմանին, և նա թողնում է Օլգային՝ առանց իմանալու, որ նա երեխայի է սպասում։

Օլգա մնում է ապրելու իր բարեկամների մոտ՝ կոլտնտեսությունում։ Աշխատում է որպես կթվոր, սովորում է հեռակա։ Մի քանի տարի անց Ռոմանը հայտնվում է. նա գտնում է Օլգային և իմանում, որ նա որդի ունի։

## Դերերում
* Ելենա Դրապեկո – *Օլգա Մուրոմցևա
* Նադեժդա Ֆեդոսովա – *Աննա Միխեևնա
* Թամարա Սյոմինա – *Թամարա, Օլգայի մայրը
* [[Լեոնիդ Կուրավլյով]] – *Կեշա
* Լև Նետվելով – *Ռոման Նիկիտիչ Իվանովսկի
* Ռոմա Տրուխմանով – *Ալյոշա (Լյոնկա)
* Ելենա Մաքսիմովա – *Գլաֆիրա
* Վլադիմիր Ֆերապոնտով – *Վիշնյակով, կոլտնտեսության նախագահ
* Վալենտինա Անանինա – *Լյուդմիլա, կթվորուհի
* Անատոլի Վեդենկին – *բեռնատարի վարորդ
* Վադիմ Զախարչենկո – *Վիտալի Սերգեևիչ
* [[Ռաիսա Ռյազանովա]] – *Ռյազանովա
* Օլգա Խորկովա – *Կեշայի մայրը
* Վիկտոր Շուլգին – *Լեոնիդ Պետրովիչ, մանկատան տնօրեն
* Պավլիկ Պրոտասով – *Տոլիկ
* Պյոտր Կոնոնիխին – *էպիզոդ
* Սերգեյ Պրիսելկով – *Ալեքսեյ, Օլյայի հայր
* Գալինա Կոմարովա – *էպիզոդ
* Իննա Ֆեոդորովա – *տան տիրուհին
* Լյուբա Կիկտենկո – *էպիզոդ
* Գ. Կուրտիլինա – *էպիզոդ
* Մ. Պետրովա – *էպիզոդ
* Վ. Ստրոկով – *էպիզոդ
* Վ. Վալովիկ – *էպիզոդ

## Նկարահանող խումբ
* Սցենարի հեղինակ՝ Էդգար Սմիռնով
* Ռեժիսոր՝ Վլադիմիր Շամշուրին
* Օպերատոր՝ Իգոր Մելնիկով
* Կոմպոզիտոր՝ Գրիգորի Պոնոմարենկո
* Նկարիչ՝ Սերգեյ Պորտնոյ
* Տնօրեն՝ Վիտալի Բոգուսլավսկի

## Փաստեր
Սիբիրյան շինհրապարակի էպիզոդները պլանավորվել է նկարահանել Տոմսկի մարզի Ստրեժևոյ քաղաքում, սակայն անհայտ պատճառներով նկարահանող խումբն այդպես էլ չի հասել Ստրեժևոյ, և այդ դրվագները նկարահանվել են Ստրեժևոյից մոտ քառասուն կիլոմետր հեռավորության վրա գտնվող Նիժնեվարտովսկում (Խանտի-Մանսիական ինքնավար շրջան), բայց միևնույն ժամանակ ֆիլմի վերջում Ստրեժևոյ քաղաքը, այնուամենայնիվ, հիշատակվում է։

## Ծանոթագրություններ

Կատեգորիա:1976 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
«Տոբագոն» փոխում է ուղղությունը

**«Տոբագոն» փոխում է ուղղությունը»** (), 1965 թվականի խորհրդային գեղարվեստական ֆիլմ, դետեկտիվ։ Նկարահանվել է Գունար Ցիրուլիսի և Անատոլ Իմերմանիսի համանուն վիպակի հիման վրա, որն իր հերթին հիմնված է իրական իրադարձությունների վրա, որոնք տեղի են ունեցել «Դուքս Եկաբ» բեռնատար ջերմանավի հետ։

## Սյուժե
Ֆիլմի գործողությունները տեղի են ունենում 1940 թվականին՝ Լատվիայում իշխանափոխության նախօրեին։ Ծով դուրս եկած նավի տախտակամածին գտնվում է նրա տերը, որը որոշում է իր սեփականությունը տանել վստահելի վայր։ Ուշադիր նավաստիները նրան թույլ չեն տալիս իրականացնել մտածածը և նավը վերադարձնում են հայրենիք, որն արդեն խորհրդային է։

## Դերերում
* Գունար Ցիլինսկի – *Դրեզին
* Ինեսա Սկուրբե – *Վալիա
* Կառլիս Սեբրիս – *Կվիեսիս
* [[Էվե Քիվի]] – *Ալիս
* Յանիս Գրանտինշ – *Վիլսոնս
* Վոլդեմար Զանդբերգ – *Սվաբրուպ
* Լույս Շմիտս – *Ցեպուրիտիս
* [[Ուլդիս Պուցիտիս]] – *Գալենիեքս
* Լեոնս Կրիվանս – *Արթուր
* Էգոնս Բեսերիս – *բոցման
* Ալեքսանդր Լեմբերգս – *Լանդմանիս
* Միխայիլ Կուբլինսկիս – *Աուգուստ
* Ուլդիս Դումպիս – ''շտուրման Նորդեկիս

## Նկարահանող խումբ
* Ռեժիսոր՝ Ալեքսանդր Լեյմանիս
* Սցենարի հեղինակներ՝ Միխայիլ Բլեյման, Անատոլ Իմերմանիս, Գունար Ցիրուլիս
* Օպերատոր՝ Մարիս Ռուձիտիս
* Նկարիչ՝ Վիկտոր Շիլդկնեխտ
* Կոմպոզիտոր՝ Գեդերտս Ռոմանս

## Ծանոթագրություններ

Կատեգորիա:Խորհրդային ֆիլմեր
Կատեգորիա:1965 ֆիլմեր
Կատեգորիա:Խորհրդային արկածային ֆիլմեր
Կատեգորիա:Ռիգայի կինոստուդիայի ֆիլմեր
Կենտավրոսներ (ֆիլմ)

**«Կենտավրոսներ»** (), խորհրդային երկմաս ֆիլմ, որը նկարահանել է ռեժիսոր Վիտաուտաս Ժալակյավիչյուսը սոցիալ-քաղաքական դրամայի ժանրում։ «Լատինականաամերիկյան եռերգության» եզրափակիչ մասն է («Ողջ ճշմարտությունը Կոլումբոսի մասին» (), «Այս քաղցր բառը՝ ազատություն» ()։ Խորհրդային Միության, Հունգարիայի, Չեխոսլովակիայի և Կոլումբիայի կինոգործիչների համատեղ արտադրություն է։

## Սյուժե
Գործողությունները տեղի են ունենում Լատինական Ամերիկայի անանուն նահանգում (ենթադրվում է՝ Չիլի)։ Ռազմական շրջանակներում դավադրություն է հասունանում, որը խրախուսվում է  օտարերկրյա հետախուզական ծառայությունների կողմից։ Ակցիան, որը կրում է «Կենտավրոս» ծածկանունը, մտահղացվել է Վաշինգտոնում։ Ժողովուրդը հավատում է նախագահին, բայց դավադիրները գեներալ Պինի գլխավորությամբ ուժ են ստանում հեղաշրջում կազմակերպելու համար։

## Դերերում
* Դոնատաս Բանիոնիս – *[[Սալվադոր Ալյենդե|նախագահ]] (հնչյունավորել է Իգոր Կվաշան)
* [[Ռեգիմանտաս Ադոմայտիս]] – *Օռլանդո, հետաքննությունների բյուրոյի տնօրեն (սերիա 1), պաշտոնաթող (սերիա 2) (հնչյունավորել է Վյաչեսլավ Շալևիչը)
* Մարգիտ Լուկաչ – *Անխելիկա, նախագահի կինը
* Եվգենի Լեբեդև – *Պին, գեներալ, 1-ին սերիայում՝ Հանրապետության ցամաքային զորքերի շտաբի պետ, 2-րդ սերիայում՝ Հանրապետության զինված ուժերի գլխավոր հրամանատար
* Դյուլա Բենկյո – *Կատալան, գեներալ, Հանրապետության զինված ուժերի գլխավոր հրամանատար (սերիա 1), պաշտոնաթող (սերիա 2) (հնչյունավորել է Ֆելիքս Յավորսկին)
* Ելենա Իվոչկինա – *Աննա Մարիա, Օռլանդոյի կինը
* Իրեն Շյուտյո – *Աննա Մարիայի մայրը
* Գենադի Բորտնիկով – *Անիբալ, Աննա Մարիայի եղբայրը
* Իտկա Զելենոգորսկայա – *Ջուլի (հնչյունավորել է Սվետլանա Ստարիկովան)
* [[Վալենտին Գաֆտ]] – *Անդրես, Օռլանդոյի օգնականը, 2-րդ սերիայից՝ հետաքննությունների բյուրոյի տնօրեն, դավադիր
* Իոն Ունգուրյանու – *Սերխիո Թորոա, նախարար, 2-րդ սերիայից՝ Հանրապետության Անվտանգության գլխավոր տնօրեն
* Գենադի Բորտնիկով – *Անիբալ, Աննա Մարիայի եղբայրը
* Միխայ Վոլոնտիր – *Էվարիստո, Օռլանդոյի ընկերը և գործակալը
* [[Բրունո Օյա]] – *Բրունո Նիլսոն, շվեդ լրագրող (հնչյունավորել է Օլեգ Մոկշանցևը)
* Վալերի Անիսիմով – *Գրեց, կապիտան
* [[Կախի Կավսաձե]] – *Ուգո, բարմեն (հնչյունավորել է Լեոնիդ Կանևսկին)
* Վալերի Կուզին – *Հանրապետության բանակի գեներալ
* Նոդար Մգալոբլիշվիլի – *Միգել, նախարար
* Յուոզաս Բուդրայտիս – ''Ռայմոն (հնչյունավորել է Ռուդոլֆ Պանկովը)
* Դումիտրու Ֆուսու

## Երաժշտություն
Ֆիլմում օգտագործվել են հատվածներ Վոլֆգանգ Ամադեուս Մոցարտի № 25 սոլ մինոր սիմֆոնիայից։

## Մրցանակներ
* 1979 թվական - «Ազատության փառատոնի» գլխավոր մրցանակ Սոպոտայում
* 1979 թվական - 12-րդ համամիութենական կինոփառատոն Աշխաբադում․
* Գեղարվեստական ֆիլմերի բաժնի գլխավոր մրցանակ
* Լավագույն սցենարի մրցանակ (Վիտաուտաս Ժալակյավիչյուս)
* Մրցանակ օպերատորական աշխատանքի համար (Պավել Լեբեշև)
* Մրցանակ կերպարվեստի լուծման համար (Լևան Շենգելիա)

## Ծանոթագրություններ

## Արտաքին հղումներ
* «Կենտավրոսներ» ֆիլմը «Энциклопедия отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1978 դրամա ֆիլմեր
Կատեգորիա:1978 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Հունգարական դրամա ֆիլմեր
Կատեգորիա:Հունգարական ֆիլմեր
Կատեգորիա:1970-ականների խորհրդային ֆիլմեր
Նիկոլայ Ստորոնսկի

**Նիկոլայ Ստորոնսկի** ( ), ռուս-բրիտանացի գործարար, ֆինանսիստ, *Revolut* ֆինտեխ ընկերության հիմնադիր։

## Կենսագրություն
Նիկոլայ Ստորոնսկին ծնվել է 1984 թվականի հուլիսի 21-ին մերձմոսկովյան Դոլգոպրուդնիում։ Ավարտել է ֆիզիկամաթեմատիկական դպրոցը։ 2002 թվականին ընդունվել է Մոսկվայի ֆիզիկատեխնիկական ինստիտուտի ընդհանուր և կիրառական ֆիզիկայի ֆակուլտետը, իսկ 2006 թվականին՝ Ռուսաստանի տնտեսագիտական դպրոցի տնտեսագիտության մագիստրատուրա։ Երկու դիպլոմներն էլ ստացել է 2007 թվականին։

2006 թվականին Ստորոնսկուն պրակտիկայի են հրավիրել Լոնդոնի *Lehman Brothers*-ում, որտեղ նա աշխատել է որպես թրեյդեր մինչև բանկի սնանկացումը՝ 2008 թվականը։ Դրանից հետո թրեյդերների թիմը գնել է ճապոնական խոշորագույն *Nomura* բրոքերային տունը, սակայն այնտեղ մեկ ամիս աշխատելուց հետո Ստորոնսկին տեղափոխվել է *Credit Suisse*, որտեղ աշխատել է հաջորդ հինգ տարիներին։

### Revolut
Ստորոնսկին *Revolut*-ը մտահղացել է 2014 թվականին։ Նրա առաջին գաղափարը բազմարժութային բանկային քարտն էր, որը թույլ կտա փոխարկել արժույթը ճանապարհորդելիս հարմար փոխարժեքով։ Նախագծում առաջին ներդրողը եղել է ինքը՝ Ստորոնսկին, ով ներդրել է մոտ £300 000 ֆունտ ստերլինգ իր սեփական խնայողություններից։ Մի քանի ամիս անց ձեռնարկատերը ստարտափ է կանչել *Deutsche Bank*-ի նախկին ծրագրավորող Վլադ Յացենկոյին, ով դարձել է տեխնիկական տնօրեն։ *Revolut*-ի առաջին նախատիպը պատրաստ էր 2015 թվականի սկզբին, իսկ 2015 թվականի հուլիսին հավելվածը լիովին գործարկվել է։ 2015 թվականին՝ գործարկումից գրեթե անմիջապես հետո, *Revolut*-ը փորձել է մուտք գործել ռուսական շուկա, բայց խնդիր է առաջացել։ Ծառայությունը ստիպված էր վճարել հավելյալ 2% յուրաքանչյուր գործարքի համար ռուսական քարտերից համալրելու համար։ 2016 թվականի աշնանը ծառայությունը հայտարարել է Ռուսաստանից հեռանալու մասին։ 2018 թվականի ապրիլին *Revolut*-ի գնահատումն աճել է մինչև $1,7 միլիարդ դոլար։ 2020 թվականի փետրվարին Revolut-ի գնահատումն աճել է մինչև 6 միլիարդ դոլար։

## Պետություն
2019 թվականին Ստորոնսկին ընդգրկվել է ռուսական *Forbes*-ի ցուցակում՝ 0,5 միլիարդ դոլար կարողությամբ զբաղեցնելով 199-րդ տեղը։ 2020 թվականին *Revolut*-ում նրա մասնաբաժինը (մոտ 30%) ռուսական *Forbes*-ի կողմից գնահատվել է 1,65 միլիարդ դոլար։

## Ընտանիք
Հայրը՝ Նիկոլայ Միրոնովիչ Ստորոնսկին, «Գազպրոմի» թոփ-մենեջերն էր, իսկ 2019 թվականի դեկտեմբերից՝ «Գազպրոմ Պրոմգազ» ԲԲԸ-ի գործադիր տնօրենը։

Ամուսնացած է, ունի երկու երեխա։ Ապրում է Լոնդոնում։

## Ծանոթագրություններ

## Արտաքին հղումներ
* Ստորոնսկու պրոֆիլը ռուսական Ֆորբսի կայքում
* Ստարտափ, որը հմայել է Գրեֆին և Թինկովին։ Ինչպես MIPT-ի շրջանավարտը 4 տարվա ընթացքում ստեղծել է 1 միլիարդ դոլար արժողությամբ բիզնես — Ֆորբս, 22.04.2019
* «Գազպրոմ»-ի թոփ-մենեջերի որդին դարձել է դոլարային միլիարդատեր - Ժապավեն, 16 փետրվարի, 2020

Կատեգորիա:Միլիարդատերեր
Կատեգորիա:Մոսկվայի ֆիզիկատեխնիկական ինստիտուտի շրջանավարտներ
Կատեգորիա:Ռուս գործարարներ
Յան Կուլչիկ

**Յան Կուլչիկ** (, ), լեհ ձեռնարկատեր, «Kulczyk Holding» և «Kulczyk Investment House» միջազգային ընկերության ղեկավար, միլիարդատեր։

## Կենսագրություն
Յան Կուլչիկը ծնվել է 1950 թվականի հունիսի 24-ին Բիդգոշչ քաղաքում։ Ավարտել է Պոզնանի Ադամ Միցկևիչի համալսարանը և Պոզնանի Տնտեսագիտության բարձրագույն դպրոցը։ Եղել է Միջազգային իրավունքի դոկտոր (1975), երկու տարի Պոզնանի Լեհաստանի Գիտությունների ակադեմիայի Արևմտյան ինստիտուտի գիտաշխատող։

1981 թվականին հիմնադրել է «Interkulpol»-ը՝ առաջին արտասահմանյան ընկերություններից մեկը Լեհաստանի Ժողովրդական Հանրապետությունում։ 1998 թվականին ստացել է Լեհաստանի վերածննդի շքանշանի ասպետական խաչ։ 2007 թվականից եղել է Միջազգային Կանաչ Խաչի նախագահ։

Նախկին կինը՝ Գրաժինա Կուլչիկը, Պոզնանում գտնվող «Stary Browar» առևտրի և արվեստի կենտրոնի սեփականատերն է։ Նրանց դուստրը՝ Դոմինիկա Կուլչիկ-Լյուբոմիրսկան (Արքայազն Լյուբոմիրսկու նախկին կինը), «Kulczyk Foundation» նախաձեռնողը և նախագահն է, իսկ 2013 թվականից՝ Լեհաստանի օլիմպիական կոմիտեի փոխնախագահը։

Մահացել է 2015 թվականի հուլիսի 29-ին Վիեննայի հիվանդանոցում՝ սրտի վիրահատությունից հետո առաջացած բարդությունների հետևանքով։.

## Մրցանակներ
* Լեհաստանի վերածննդի շքանշանի ասպետական խաչ (1998)
* Լեհաստանի վերածննդի շքանշանի սպայական խաչի ասպետ (2015)

## Ծանոթագրություններ

## Արտաքին հղումներ
* Jan Kulczyk — Przedsiębiorca, jeden z najbogatszych Polaków 
* Յան Կուլչիկ. Ես պարզապես համեստ լեհ ձեռնարկատեր եմ 
* Յան Կուլչիկ. ո՞վ է նա, «Serinus Energy»-ի հետևում կանգնած մարդը
* Յան Կուլչիկ - օլիգարխ և հրեասեր

Կատեգորիա:Լեհաստանի իրավաբաններ
Կատեգորիա:Միլիարդատերեր
Հովհաննես Թլկուրանցի (այլ կիրառումներ)

**Հովհաննես Թլկուրանցի** **Արտանիշ** անունը կարող է վերաբերել՝

* Հովհաննես Թլկուրանցի, միջնադարյան հայ բանաստեղծ-քնարերգու (անհայտ - 1535)
* Հովհաննես Թլկուրանցի, Կիլիկիայի կաթողիկոս 1489 թ-ից  (անհայտ - 1525)